## פרשת במדבר פרק א'

### מפקד בני ישראל

1. באיזה תאריך מתחיל חומש במדבר?\_\_\_ א' באייר של השנה השניה ליציאת מצרים.
2. מה ה' מצוה את משה בתחילת הפרשה?\_\_\_\_ לפקוד את בנ"י.
3. מדוע ה' מצווה את משה לפקוד את בנ"י?\_\_\_\_ א. מתוך חיבתן מונה אותן בכל הזדמנות כמו אדם שמונה אוצר חביב שיש לו. [ע"פ רש"י] ב. כי עוד מעט הם עומדים להכנס לארץ וצריך להערך לקראת מלחמת כיבוש הארץ ולהכין את הצבא ועל כן צריך לדעת כמה חיילים יש. [רמב"ן, רשב"ם].
4. לעיל דיברנו על הסיבות למפקד בני ישראל.
לפניכם פירוש הרמב"ן [=רבי משה בן נחמן] ובו שתי סיבות נוספות מדוע ה' מצווה לפקוד בנ"י.

**"ולא הבינותי טעם המצוה הזאת למה ציוה בה הקב"ה, כי היה צורך שיתייחסו לשבטיהם בעבור הדגלים, אבל ידיעת המספר לא ידעתי למה ציוה שידעו אותו?
אולי להודיעם חסדו עליהם כי בשבעים נפש ירדו אבותיהם מצריימה ועתה הם כחול היום, כך וכך בני עשרים… ועוד שיחלק להם הארץ למספרם, וידע כמה חבלים יפלו להם מן הארץ הנכבשת להם."**

קראו את פרוש הרמב"ן ונסו לענות, מהם שתי הסיבות הנוספות למפקד בנ"י?

1. באיזו דרך מותר לספור את העם?\_\_\_ מחצית השקל.
2. את מי פקדו?\_\_\_\_ כל זכר מבן עשרים שנה ומעלה כל יוצא צבא. [לפי הספורנו עד גיל 60]
3. מי סייע למשה לפקוד את בנ"י?\_\_\_\_ הנשיאים של כל שבט.
4. האם משה אמור לפקוד בעצמו את כל העם?\_\_\_\_ ה' ציוה אותו למנות נשיא לכל שבט שהם יהיו אחראים לפקוד את העם.
5. איך בלשון התורה כתוב שהנשיאים היו אנשים חשובים?\_\_\_ "ראשי אלפי ישראל הם".
6. "ואת כל העדה הקהילו באחד לחודש השני ויתיילדו על משפחותם לבית אבותם". מתי משה התחיל את המפקד?\_\_\_ מיד באותו יום.
7. איזו מידה טובה של משה רבנו למדנו מכאן?\_\_\_\_ זריזות לקיים מיד את הציווי של ה'.[רמב"ן]
8. רמב"ן איך פקדו: "והנה הביאו כל העדה איש שקלו ואמרו לפני משה והנשיאים: אני פלוני נולדתי לפלוני ממשפחת פלוני שהוא לשבט ראובן וזולתו, ומשה נותן שקלי כל שבט ושבט במקום מיוחד, ויודע מספר הפרט והכלל" [רמב"ן פס' יח']
9. עיינו בחומש מי השבט שמנה הכי הרבה?\_\_\_ יהודה
10. עיינו בחומש, מי השבט שמנה הכי מעט?\_\_\_ שבט מנשה [שבט לוי היה הכי פחות, אך הם לא נמנו במפקד הזה, הם נמנו בנפרד]
11. איזה שבט לא נמנה יחד עם כל ישראל?\_\_\_ שבט לוי
12. מדוע [2 סיבות כתובות במחברת?\_\_\_\_ א. שבט לוי הם הלגיון של המלך, הם שןמרי המשכן, ולכן כמו "סיירת" מן הראוי שהם יימנו לבד. [רש"י]
ב. שבט לוי הם הלב של עמ"י, צבא ה', תפקידם הוא להורות את התורה, ולעבוד את עבודת המשכן. ולכן הם נמנים בנפרד.

[ע"פ דברי הרמב"ם שכותב: "ולמה לא זכה לוי בנחלת ארץ ישראל ובביזתה עם אחיו? מפני שהובדל לעבוד את ה' ולשרתו ולהורות דרכיו הישרים ומשפטיו הצדיקים לרבים שנאמר "יורו משפטיך ליעקב ותורתך לישראל".לפיכך הובדלו מדרכי העולם לא עורכין מלחמה כשאר ולא נוחלין ולא זוכין לעצמן בכח גופן. אלא הם חיל ה' שנאמר "ברך ה' חילו". והוא ברוך הוא זוכה להם שנאמר "ברך ה' חילך[[1]](#footnote-1)".]

### פרק ב' – סידור מחנה בני ישראל

1. מה הכוונה "איש עד דגלו באותות לבית אבותם יחנו בית ישראל"?\_\_\_ לכל שבט היה דגל עם סמל משלו, ולכל דגל היה את מקום החניה המיוחד שלו, ואסור לו להחליף מקום.
2. מהם ארבעת השבטים שהיו ראשי דגל?\_\_\_ יהודה, ראובן, אפרים, דן.
3. אלו שבטים היו תחת כל דגל?\_\_\_ **יהודה**, יששכר זבולון. **ראובן**, שמעון, גד **אפרים**,מנשה, בנימין **דן**, אשר, נפתלי.
4. מה היה סדר ההליכה של מחנה ישראל בזמן המסעות במדבר?\_\_\_\_
1דגל מחנה יהודה, 2דגל מחנה ראובן, מחנה השכינה+הלויים, 3דגל מחנה אפרים, 4דגל מחנה דן
5. באיזה כיוון ביחס למשכן היה חונה כל מחנה?\_\_\_\_ דגל יהודה – מזרחה ראובן-דרומה
 אפרים- מערבה דן – צפונה.
6. מה היה המניין של כל שבטי ישראל [חוץ משבט לוי]?\_\_\_ 603,550.

### מפקד הכהנים והלויים.

1. כמה כהנים היו בזמן המפקד?\_\_\_\_ 3. אהרון, אלעזר ואיתמר.
2. "ואלה תולדות אהרון ומשה.....". הסבר את קושייתו של רש"י בתחילת פרק ג' ואת התירוץ?\_\_\_\_\_ רש"י שואל מדוע נאמר "תולדות משה" ואנחנו מפרטים רק את תולדותיו של אהרון??? עונה רש"י, שגם בני של אהרון, נקראים "תולדות משה", כי כל המלמד את בן חברו תורה, מעלה עליו הכתוב כאילו ילדו.
3. לכתחילה, מי היו אמורים לעבוד את עבודת הלויים?\_\_\_ בכורי ישראל.
4. מדוע?\_\_\_ בגלל מכת בכורות. ה' קידש את הבכורות בזה שהוא לא הרג אותם בזמן מכת בכורות. "כי לי כל בכור ביום הכותי כל בכור בארץ מצרים, הקדשתי לי כל בכור בישראל".
5. ומדוע ה' החליף את הבכורות בשבט לוי?\_\_\_ בגלל חטא העגל. [רש"י]

### מפקד שבט לוי ותפקידם בנשיאת המשכן וכליו

1. מי הם שלושת בניו של לוי?\_\_\_ גרשון קהת ומררי.
2. היכן כל משפחה חונה מסביב למשכן?\_\_\_\_ משפחת הגרשוני חונה ממערב למשכן. משפחת הקהתי חונה מדרום למשכן. משפחת מררי מצפון למשכן.
3. ומי חונה ממזרח למשכן?\_\_\_\_ משה אהרון ובניו.
4. מאיזה גיל נמנו הלויים?\_\_\_ מגיל חודש.
5. מדוע לא מגיל עשרים?\_\_\_ להראות שהשבט קדוש כבר מלידה.
6. [רשות- מדוע לא מגיל לידה?\_\_\_ כי עד גיל חודש התינוק מוגדר בתור "נפל", כי אולי הוא ימות, ורק מגיל חודש הוא נחשב אדם.]
7. אלו תפקידים היו ללויים?\_\_\_ שמירה על המקדש, שירה ו**משא המשכן** בזמן ההליכה במדבר.
8. כל משפחה ממשפחות הלויים הייתה אחראית על חלק אחר במשכן לפרק לשאת ולהרכיב.
9. על מה היו אחראים משפחת גרשון?\_\_\_\_\_ בדים, וכיסויים של המשכן.
10. על מה היו אחראים משפחת קהת?\_\_\_\_\_ כלי המשכן וכלי הקודש.
11. על מה היו אחראים משפחת מררי?\_\_\_\_ על קרשי המשכן, העמודים והאדנים וכו'.
12. כמה מנתה כל משפחה משבט לוי?\_\_\_\_\_ גרשון 7,500 קהת 8,600 מררי 6,200
13. כמה כתוב בתורה שמנו הלויים ביחד בפרק ג'? וכמה הם מנו באמת?\_\_\_\_ כתוב שמנו 22,000, אבל באמת הם מנו 22,300.
14. ההסבר להבדל: כי 300 מתוך הלויים היו בכורים והם לא עומדים להחליף את בנ"י ולכן לא צירפו אותם לחשבון.
15. כמה מנו כל הלויים עם הבכורים של שבט לוי?\_\_\_\_\_\_ 22,300
16. כמה מנו הלויים ללא הבכורים?\_\_\_\_\_22,000
17. מדוע ע"פ רש"י במספר של שבט לוי לא ספרו את הבכורים? מהי הסיבה לכך?\_\_\_\_ ש 22,000 הלויים עומדים להחליף את בכורי ישראל, ו 300 הלויים האחרים היו בעצמם בכורים ולכן הם לא החשיבו אותם במספר הזה של הלויים, כי מכיון שהם בעצמם בכורים הם לא עתידים להחליף את בכורי ישראל.
18. שאלת אתגר:
עיינו בפירושו של הרמב"ן המובא כאן וענו: מדוע שבט לוי מנו הכי מעט אנשים מכל שבטי ישראל?

"והנה לא היו שבט הלוים כשאר השבטים, כי מבן חדש ומעלה לא היו רק עשרים ושנים אלף (להלן פסוק לט), ומבן שלשים שנה כלם שמנת אלפים (להלן ד מח), והנה לא יגיעו מבן עשרים שנה ומעלה לחצי שבט מישראל הפחות שבכלם, ועדין לא נשאו הארון שתהיה הקדושה מכלה בהם, וזה תמיה איך לא יהיו עבדיו וחסידיו ברוכי ה' כשאר כל העם?

 **ואני חושב, שזה חזוק למה שאמרו רבותינו (תנחומא וארא ו) כי שבטו של לוי לא היו בשעבוד מלאכת מצרים ובעבודת פרך. והנה ישראל, אשר מררו המצריים את חייהם בעבודה קשה כדי למעטם, היה הקב"ה מרבה אותם כנגד גזרת מצרים כמו שאמר (שמות א יב) וכאשר יענו אותו כן ירבה וכן יפרוץ**, וכאשר נאמר עוד בגזרת אם בן הוא והמיתן אותו וירב העם ויעצמו מאד (שם פסוק כ), כי היה הקב"ה אומר נראה דבר מי יקום ממני או מהם, **אבל שבט לוי היו פרים ורבים כדרך כל הארץ ולא עלו למעלה כשאר השבטים**".

### החלפת בכורי ישראל בלויים ופדיון הנותרים.

1. כמה לויים היו כולל בכורי הלויים?\_\_\_\_ 22,300
2. כמה לויים היו שאינם בכורים?\_\_\_\_ 22,300
3. כמה בכורי ישראל היו מגיל חודש ומעלה?\_\_\_\_ 22,273.
4. איך מחליפים את קדושתם בקדושת הלויים?\_\_\_\_ את 22,000 הלויים, לקח משה תחת כל בכור בבני ישראל.
5. ומה עשו עם ה273 בכורי ישראל העודפים?\_\_\_ "ואת פדויי השלושה והשבעים והמאתיים העודפים על הלויים… ולקחת חמשת חמשת שקלים לגולגולת… ונתת הכסף לאהרון ולבניו" [פס' מו'-מח']. נותנים כסף 5 שקלי כסף כמו בפדיון הבן לכהן.
6. איך החליטו מי מהבכורות יוחלף ומי מהבכורות יצטרך לשלם חמישה שקלי כסף?\_\_\_\_ משה רבנו עשה הגרלה כמתואר ברש"י. לקח 22,000 פתקים ורשם עליהם "בן לוי". ו 273 פתקים ורשם עליהם "חמשת שקלים", עירבב, שם בקלפי ואמר לכל בכור ישראל לבוא ולבחור לו פתק. [רש"י פסוק נ']
7. הבא הוכחה מפרוש רש"י לשאלה הקודמת שרש"י ידע את "חוק הפילוג" בחשבון....

## פרשת במדבר פרק ד'-סוף הפרשה.

### פקידת משפחת קהת שנושאים את כלי המשכן. וכיסוי כלי המשכן ע"י אהרון ובניו כהכנה למסע.

1. "נשא את ראש בני קהת". הסבר?\_\_\_\_\_ מנה, ספור את בני קהת.
2. מאיזה גיל היה מפקד הלויים בפרק ג', ומאיזה גיל עכשיו בפרק ד' הקב"ה מצווה למנות את משפחת קהת?\_\_\_\_ במפקד הראשון מנו מבן חודש ומעלה. ואלו עכשיו בפרק ד' ה' מצוה למנות את בני קהת מגיל 30 ועד גיל 50.
3. מדוע דווקא בין גיל 30 לגיל 50?\_\_\_ כי זהו הגיל שבו יש לאדם כח. [רש"י] והמפקד כאן הוא למשא המשכן.
4. מהו התפקיד של בני קהת במשא המשכן?\_\_\_ כלי המשכן.
5. מי מכין את כלי המשכן למסע?\_\_\_ אהרון ובניו.
6. מהי ההכנה שאהרון ובניו עושים לכלי המשכן?\_\_\_\_ מכסים אותם.
7. **מדוע הם מכסים את הכלים?\_\_\_\_\_ א. כדי להגן עליהם מפני גשם, אבק לכלוך וכד'. [רמב"ן] ב. כי זה לא מכובד שכלי הקודש יראו לעיני כל, צריך צניעות, כמו שבבית המקדש ובמשכן עצמו לא רואים את הכלים. הדברים החשובים הם מכוסים. המשלנו זאת בדוגמא שכמו שהלב והמוח בגוף האדם הם שמורים ומכוסים, וזה מראה על חשיבותם[[2]](#footnote-2)....)**
8. מהם כיסויי הארון?\_\_\_\_ א. הפרוכת. ב. כיסוי עור תחש. ג. כיסוי מצמר בצבע תכלת "כליל תכלת".
9. מהם כיסויי השולחן?\_\_\_\_ א. בגד תכלת. ב. בגד תולעת שני. ג. כיסוי עור תחש.
10. מהם כיסויי המנורה?\_\_\_\_\_ א. בגד תכלת ב. מכסה עור תחש [שק גדול מעור תחש, רש"י].
11. מהם כיסויי מזבח הזהב?\_\_\_\_\_ א. בגד תכלת ב. כיסוי עור תחש.
12. מהם כיסויי מזבח הנחושת?\_\_\_\_\_ א. בגד ארגמן ב. כיסוי עור תחש.
13. הסבר: "ודשנו את המזבח"?\_\_\_ הוציאו את הדשן והגחלים לפני שפרסו עליו את כיסויי הארגמן.
14. מה עשו עם אש התמיד?\_\_\_\_ כפו עליה פסכתר [=סיר גדול] [רש"י].
15. לפי פסוק ט"ו, מתי בני קהת יכולים לגשת לכלים?\_\_\_ רק לאחרון שאהרון סיים לכסות אותם.
16. איזה איסור יש על בני קהת, ומה העונש עליו?\_\_\_ האיסור לגעת בכלי המשכן, והעונש: מיתה בידי שמים.
17. פסוק טז'. מהם התפקידים של אלעזר הכהן?\_\_\_\_ א. אלעזר ממונה על כל העבודה וחלוקת התפקידים. **"ובעת נסיעתם וחנייתם הייתה פקודתו לצוות הקמתם והורדתם והנחתם במקום הראוי להם".[ספורנו]** ב. ובנוסף, הוא היה צריך לשאת בזמן המסע את שמן המאור, קטורת הסמים, מנחת התמיד, שמן המשחה.
18. "ולא יבוא לראות כבלע את הקודש ומתו". מהו איסור זה על בני קהת?\_\_\_\_ אסור להם לבוא לראות כיצד מכסים את הכלים, [רש"י, רס"ג] אלא לאחר הכיסוי באים אהרון ובניו ושמים אותם איש איש על עבודתו ואל משאו.

נושאי הפרשה: [נמצא במחברת]

1. מהו הנושא של פרק א'?\_\_\_\_ מפקד בני ישראל.
2. מהו הנושא של פרק ב'?\_\_\_ סידור מחנה ישראל, וסדר המסעות.
3. מהו הנושאים של פרק ג'?\_\_\_\_ מפקד הכהנים. מפקד הלויים. תפקידי הלויים במסע המשכן. מפקד בכורי ישראל והחלפתם בלויים.
4. מהו הנושא של פרק ד' עד לסוף הפרשה?\_\_\_\_ מפקד בני קהת העובדים במשא המשכן, וכיסוי כלי המשכן והכנתם למסע.
1. הלכות שמיטה ויובל פ' יג' הל' יב'. [↑](#footnote-ref-1)
2. ומתוך דיון מעניין מאוד שהתפתח בכיתה, דיברנו על כך, שמאותה סיבה, גם ספרי התורה הם שמורים ומכוסים בארון הקודש, ורק בזמן קריאת התורה מותר להוציא אותם. [↑](#footnote-ref-2)